૧૭/૪ની ઘટના બાદ પોલીસ ફરીથી પાટીદાર આગેવાનોને શોધીશોધીને જેલમાં ધકેલી રહી છે. સરકાર દ્વારા વાતચીત આગળ ધપાવવાની વાતો વચ્ચે એક તરફ અગાઉના પાટીદાર આગેવાનોને જેલમુક્ત કરવાને બદલે બીજા અનેક આગેવાનોને જેલમાં ધકેલવામાં આવી રહ્યા છે, બીજી તરફે અગાઉની અને હાલની ઘટનાના જવાબદાર પોલીસ અધિકારીઓ સામે કોઈ પણ કાર્યવાહી ન કરવામાં આવતા પાટીદારોમાં અત્યંત રોષની લાગણી ફેલાઈ છે. અનામતનું કોકડું ઉકેલવાની કોશિશ મંથર ગતિએ ચાલી રહી છે ત્યારે તે ઉકેલાશે કે કેમ તે એક સવાલ છે.